Julie | 2012 | Herriemerrie
Wat is die mens? Verskillende mense gaan verskillende antwoorde hê en die antwoorde kan waarskynlik uit verskillende velde ondersteun word. Teologies, humanitêr, biologies, fisies ens. Die antwoord kan filosofies wees, dit kan wetenskaplik wees en dit kan selfs digterlik wees. Ek begin al hoe meer dink die mens is 'n paar stukkies papier.
Ek het op 'n stadium my identiteitsboekie verloor. Ek het by die departament van Binnelandse Sake ingehol, hulle het my vingerafdruk geskandeer en toe het hulle geweet ek is Xena A. Phoenix. Wat waarskynlik baie meer akuraat is as enige dokumentêre bewys dat ek kon lewer.
Paar maande later moet ek my paspoort hernieu. Ek gaan in gewapen met 'n swart pen, die foto's, die voorgeskrewe fooi en my ou paspoort. Skielik wil hulle hardegat raak omdat ek nie my ID boek by my het nie. Ek reken hulle fancy vingerskandeerder is stukkend of gesteel. Ek meen, my paspoort het dalk verval, maar hulle kan seker nog steeds my bakkies erken? Hulle kan dit self met my bestuurslisensie vergelyk. Dit is genoeg om 'n mens die dinges in te maak.
Ek kan regtig nie insien hoekom ek my bestaan moet regverdig vir die feit dat ek 'n bank rekening moet hê nie. Of hoekom dit nodig is vir om 'n selfoon (of een of ander simkaart) te kan besit nie. Niks keer my om my adres te verander nadat al my papierwerk in orde is nie. Die blote feit dat hulle reken hulle weet presies wie ek is en waar ek veronderstel is om te bly, beteken mos nie dat ek ewe skielik 'n wetsgehoorsame burger gaan wees nie. Dit voorspel nie eers of ek 'n wetsgehoorsame burger gaan wees nie.
En die administrasie wil hulle by die dag meer en meer uitbrei. Op elke hoek en draai moet jy bewys dat jou papierwerk in orde is, anders maak hulle dit vir jou moeilik om te lewe. Dit is seker ook die nagevolg van apartheid. Die pasboek vir almal en bewaar jou as jy dit nie by jou het nie. Nogtans het ek nie opgelet dat dit enigsins die land 'n beter plek maak nie.
Sonder 'n stukkie papier tel jy nie meer as 'n mens nie. Helaas tel die papier sonder die mens ook nie veel nie. Die stukkie burokrasie maak my naar.
Dink jy daar is enige waarde aan RICA? Is daar nie beter maniere om identiteit te bewys as om elke groen boekie saam te sleep nie?
Breinvasbrand: Waarvoor staan RICA?
Breinlosbrand: Olga was reg met Maryna.
HerrieMerrie weer opgesaal
Die ou Perse het my gevang!!
😡 Die ou Perse is mos die jaloerste heks wat ek ken. 👿 Sy het my gekidvoer! 😡 Kan julle glo?
Ek is mos 'n dapper heks en het g'n niks gehuil nie. Dan raak die ou Perse kwaad, want sy wil hê dat ek bang moet wees. 🙄 Dan vertel ekke vir haar ek skrik niks vir 'n ou bietjie pers nie.
Ek het mooi gewag tot sy die vloere gekap het. 😆 Toe klim ek uit die net uit, gryp haar besem en vlieg tog lekker weg. 😀 Ek laat nie met my vee nie.
Ek het toe 'n bietjie gaan kuier by die ander hekse wat ek ken. Almal was bly dat ek die ou perse op haar tong laat kyk het.
Tata Maatjies. Onthou om vir almal te gevertel hoe die Perse se tong lyk.
My karretjie is gekry
Myse ouma praat altyd van haar karretjie wat nog net by die hawe moet kom. 🙄 Ekke het altyd gedink sy maak stories op! 😯 Julle ken mos van oumas.
😡 Ekke moes geweet het my ouma is nie 'n heks wat lieg nie. 😐 Sy is niks soos die ou perse nie.
Kyk, hulle het my karretjie gekry. 😀 Ampertjies by die hawe! 😆 En wanneer hulle hom uithaal is ek die rykste heks wat ek ken.